***Revideret april 2018***

**Føl og plageskuer:**
Deltagere / klasseopdeling:
Der kan deltage:

|  |  |  |
| --- | --- | --- |
| Føl | hingste | hopper |
| 1-års | hingste | hopper |
| 2- års | hingste | hopper |
| Vallakker | 3 år og derunder | over 3 år |

**Måling:**
Alle dyr der ikke er kåret skal på dagen måles af en, af skueledelsen, udvalgt måler.

**Holdopdeling:**
Holdene opdeles som følger af skueledelsen:

Hvis der er mindre end 5 dyr i klassen, deles holdet ikke op.

|  |  |  |
| --- | --- | --- |
| Føl | til og med 70 cm | over 70 cm |
| 1-års | til og med 80 cm | over 80 cm |
| 2- års | til og med 84 cm | over 84 cm |
| Vallakker 3 år og derunder | til og med 86 cm | over 86 cm |
| Vallakker over 3 år | til og med 86 cm | over 86 cm |

**Rosetter:**

|  |  |
| --- | --- |
| Sammenlagt 40 point eller derover | Rød roset |
| Sammenlagt 35 - 39 point | Blå roset |
| Sammenlagt 30 - 34 point | Grøn roset |
| Sammenlagt 29 point eller derunder | Hvid roset |
| "Best in Show" | Best in Show roset |
| Bedste vallak | Roset til bedste vallak |

**Ærespræmie / Best in show:**
Skueledelsen beslutter før skuet, om der skal være kønsopdelte finaler eller fælles finale. Antallet af oprangeringer og ærespræmiemodtagere aftales mellem dommerne og skueledelsen. Dommerne udvælger de bedste ponyer (undtaget vallakker) til deltagelse i finalen. Oprangering og tildeling i henhold til aftale mellem skueledelse og dommere. Den bedste pony på dagen modtager Best in Show roset og keramikhest fra Avlsforeningen.
Vallakkerne konkurrerer særskilt om titlen "Bedste vallak", denne modtager roset og ærespræmie.

Føl kan fremvises i ringen med ledsagelse af moderen.
Ved fremvisning er det ikke tilladt at benytte piskefører.

Max. Længde på pisk er 100 cm, målt fra knob til og med snert.
Hingste på to år og derover skal fremføres i bid.

**Dommere:**
Foreningens avlsudvalg udpeger 2 dommere (en første- og en anden-dommer, hvor anden-dommeren evt. kan være et dommerføl).
Skueledelsen er ansvarlig for, at resultaterne fra skuet sendes til Shetlænderen/foreningens hjemmeside, dette skal ske senest 14 dage efter skuets afholdelse.
Dommerne uddeler rosetter og giver karakteristik af ponyerne efter endt bedømmelse af hvert hold.

Skueledelse / Arrangører:

Alle tilmeldte ponyer skal være registreret i Hestedata med 3 generationer og korrekt ejer.  Når kataloget er gået i trykken, er det ikke muligt at ændre på de deltagende ponyer eller efteranmelde.

Tilmelding er først gældende, når betaling er registreret på foreningens konto.

De lokale arrangører finder en dommersekretær, som får udleveret et katalog.
Senest en uge før skuets afholdelse sendes en oversigt over, hvor mange ponyer, der er tilmeldt i de enkelte klasser til skuets dommere.
Dommerne får ikke udleveret et katalog, før bedømmelserne er færdige.
Skueledelsen fremskaffer bedømmelsesskemaer (fra bestyrelsen) og udfylder disse med katalognummer, navn og klasse.